钦定古今图书集成/明伦汇编/氏族典/第501卷 > 《苏州府志》 > 陆缮
## 钦定古今图书集成/明伦汇编/氏族典/第501卷 > 《苏州府志》 > 陆缮

按《陈书陆缮传》，“缮字士𦈡，吴郡吴人也。祖惠晓，齐太
常卿。父倕，梁御史中丞。缮幼有志尚，以雅正知名。承
圣中，授中书侍郎。江陵陷，缮微服遁还京师。绍泰元
年，高祖引为司徒司马。永定元年，迁侍中，掌东宫管
记。缮仪表端丽，进退闲雅，世祖使太子诸王咸取则
焉。太建初，迁度支尚书、侍中、太子詹事，行东宫事，领”
扬州大中正，别敕令与徐陵等七人参议政事。十二
年卒，时年六十三，谥曰“安子。”